wickkiey/tamil-wikipedia-chunked huggingface dataset:
# ஆம்பள

## பாடல்கள்

இப்படத்திற்கு பாடல்கள் இயற்றி இசையமைத்து இருப்பது ஹிப்பாப் தமிழா.
1. யாய் யாய்
1. மெட்ராஸ் டூ மதுர
1. பழகிக்களாம் மச்சி
1. வா வா வெண்ணிலா
1. யார் என்ன சொன்னாலும்
# மௌரீட்சியோ மாலுவெஸ்திதி

**மௌரீட்சியோ மாலுவெஸ்திதி** (பிறப்பு ஆகஸ்ட் 25, 1953) என்பவர் லோடி மறைமாவட்டத்தின் தற்போதைய ஆயர் ஆவார். ஆகஸ்ட் 26, 2014 அன்று மேதகு. ஜொசெப்பே மெரிசிக்குப்பின்பு இவர் ஆயராக நியமிக்கப்படார்.  
இவர் 1953ஆம் ஆண்டு இத்தாலியின் பிலாகோவில் பிறந்தார். 1977இல் குருத்துவத் திருநிலைப்பாடு பெற்றார். பின்னர் உரோமையில் உயர்கல்வி கற்றார். 1978 முதல் 1994 முடிய பெர்காமோ குருத்துவக்கல்லூரியில் பேராசிரியராகப்பணியாற்றினார். 1994 முதல் 2009 வரை கீழைமுறைத்திருச்சபையின் பேராயத்தின் உறுப்பினராக இருந்தார்.  
ஆகஸ்ட் 26, 2014, திருத்தந்தை பிரான்சிசு இவரை லோடி மறைமாவட்டத்தின் ஆயராக நியமித்தார். அக்டோபர் 11, 2014 அன்று பேதுரு பேராலயத்தில் கர்தினால் இலியனார்தோ சன்டிரியால் இவர் ஆயர்நிலைக்கு திருப்பொழிவு செய்யப்பட்டார்.
# தமிழன் எப்படிக் கெட்டான்? (நூல்)

**தமிழன் எப்படிக் கெட்டான்?** என்பது தேவநேயப் பாவாணரால் எழுதப்பட்ட ஒரு குறுநூல் ஆகும். தமிழன் ஈராயிரம் ஆண்டுகளுக்கு முன்னரே உலகத்தில் பல துறைகளில் தலைசிறந்தவனாக இருந்தான் என்றும் பிற்காலத்தில் தன் பகுத்தறிவைப் பயன்படுத்தாமல் கல்வி, செல்வம் ஆகிய இரண்டையும் வைத்துக் கெட்டான் என்றும் பாவாணர் கூறுகிறார். இந்நூல் 1941 ஆம் ஆண்டில் எழுதி வெளியிடப்பட்டது. இதனைத் தமிழ்மண் பதிப்பகம் மீள் பதிப்பு செய்துள்ளது.  
தமிழர்கள் கெட்டதற்கான கரணியங்களையும் வழிகளையும் நிரல் படுத்தித் தேவநேயப் பாவாணர் இந்நூலில் எழுதியுள்ளார். அவை பின்வருமாறு:
# தமிழன் எப்படிக் கெட்டான்? (நூல்)

## மதப் பைத்தியம்

மனிதனுக்குத்தான் மதம். மதத்திற்கு மனிதன் அல்லன். அளவுக்கு மிஞ்சினால் அமிழ்தமும் நஞ்சு ஆகும். எனவே மதத்தின் மீது ஏற்பட்ட மிகைப் பற்றினால் தமிழர்களிடையே குருட்டு நம்பிக்கைகளும் குலப் பிரிவினைகளும் உண்டாயின.
# தமிழன் எப்படிக் கெட்டான்? (நூல்)

## கொடைமடம்

ஆற்றிலே போட்டாலும் அளந்து போடு என்னும் அறிவுரைக்கு மாறாக தமிழ் அரசர்கள் தம் தாராளக் குணத்தினால் பார்ப்பனர்களுக்கு ஆயிரக்கணக்கான பொற்காசுகளையும் நூற்றுக்கணக்கான ஊர்களையும் பரிசில்களாக வழங்கினர். அவை ஆரியப் பார்ப்பனர்களை உயர்த்தவும் தமிழ் மொழியைத் தாழ்த்தவும் பயன்பட்டன.
# தமிழன் எப்படிக் கெட்டான்? (நூல்)

## இனநலம் பொறாமை அல்லது தன்னினப் பகைமை

தமிழ் மன்னர்களான சேர சோழ பாண்டியர் மூவரும் ஒற்றுமையாக இருந்த வரையில் தமிழ் மக்கள் சிறப்பாக இருந்தனர். பொறாமையின் காரணமாக உட்பகை உண்டாகி அவர்களுக்குள் போரிட்டு வலிமையை இழந்தனர்.
# தமிழன் எப்படிக் கெட்டான்? (நூல்)

## குறி பார்த்தல்

உலகம் முழுதும் குறி பார்த்தல் பெரு வழக்கமாக இருந்தபோதும் மேனாட்டார் அதனைக் கைவிட்டனர். ஆனால் நம் தமிழ் மக்கள் குறி பார்த்தலிலும் நாள் கிழமை பார்ப்பதிலும் பிறப்பியத்திலும் இன்னும் நம்பிக்கை வைத்துள்ளனர். இந்த நம்பிக்கையால் வீண் செலவு, காலக் கேடு, மனக்கவலை, முயற்சி அழிவு போன்ற தீமைகள் ஏற்படுகின்றன.
# தமிழன் எப்படிக் கெட்டான்? (நூல்)

## துறவியைப் பின்பற்றல்

துறவறத்தைக் காட்டிலும் இல்லறம் சிறந்தது. ஊன் உணவால் வீரத் தன்மையும் மரக்கறி உணவால் சாந்தத் தன்மையும் ஏற்படும். எனவே துறவறத்தைக் காட்டிலும் இல்லறமே சிறந்தது எனக் கூறலாம். இல்லறத்தார்க்கு இவ்வுலக வாழ்க்கை மீது வெறுப்பை ஏற்படுத்தியதால் இசை, நாடகம், ஓவியம் போன்றவை சிற்றின்பத்திற்குரியவை என்று அழியவிட்டார்கள் தமிழர்கள்.
# தமிழன் எப்படிக் கெட்டான்? (நூல்)

## ஆரியம்

தமிழன் கெட்ட வழிகளில் மிகக் கொடியது ஆரியமே. பிறப்பின் அடிப்படையில் உயர்வு தாழ்வு கற்பித்து தமிழர்களிடையே குலப்பிரிவினைகளை ஏற்படுத்தியவர்கள் ஆரியர்கள். எனவே தமிழர்கள் குலப் பிரிவினைகளால் வலிமை இழந்தனர். வீரமும் இழந்தனர். இறை வழிபாட்டையும் பிற சடங்குகளையும் வடமொழியில் செய்வித்ததால் தமிழ் மொழி செல்வாக்கு இழந்தது. தாய்மொழி உணர்ச்சி தமிழர்களிடையே இல்லாமல் போனது.
# தமிழன் எப்படிக் கெட்டான்? (நூல்)

## அரசியல் கட்சிகள்

நீதிக் கட்சியினால் தமிழர்களுக்கு அரசு அலுவல்கள் கிடைத்தன. ஆனால் எளிய மக்களுக்கும் தமிழ் மொழிக்கும் நீதிக் கட்சி பெரிதாகச் செய்யவில்லை. காங்கிரசு ஆட்சியில் தமிழர்களுக்கு ஐந்து தீமைகள் ஏற்பட்டன. அவை இந்தித் திணிப்பு, வகுப்புரிமை இன்மை, பார்ப்பன மேலாண்மை, பள்ளிகளை மூடுதல், பகுத்தறிவாளாமை என்பன. ஆகையால் தமிழ் விடுதலையும் தமிழ் வளர்ச்சியும் குறிக்கோளாகக் கொண்டதொரு புதுக்கட்சியை ஏற்படுத்த வேண்டும்.
# தமிழன் எப்படிக் கெட்டான்? (நூல்)

## சான்று

தமிழன் எப்படிக் கெட்டான் ? (ஆசிரியர்: தேவநேயப் பாவாணர், நூல் வெளியீடு: தமிழ்மண் பதிப்பகம், தியாகராயர் நகர் சென்னை-17)
# தந்திதுர்கன்

**தந்திவர்மன்** அல்லது **இரண்டாம் தந்தி துர்கன்** (ஆட்சிக்காலம் 735-756 ) என்பவன் இராஷ்டிரகூடப் பேரரசை மான்யகட்டா என்ற இடத்தில் நிறுவியவன். இவனது தலைநகரமாக கர்நாடகத்தின் குல்பர்கா பகுதியில் இருந்தது. இவனுக்குப் பின்னர் ஆட்சிப் பொறுப்பேற்ற இவனது மாமாவான முதலாம் கிருட்டிணன் தனது பேரரசின் எல்லையைக் கர்நாடகம் முழுமைக்கும் விரிவாக்கினான்.  
தந்தி துர்கன் சாளுக்கியர்களை 753இல் தோற்கடித்து அவர்களின் பட்டங்களான இராஜாதிராஜ மற்றும் பரமேஷ்வரா ஆகியவற்றைத் தனதாக்கிக் கொண்டான். குஜராத் பாவங்கங்க கல்வெட்டில் அவன் பாதாமி சாளுக்கியர்களைத் தோற்கடித்தான் என்று கூறுகிறது. மேலும் இவன் லதா (குஜராத்), மால்வா , டங்கா, கலிங்கம் சேஷர்கள் (நாகர்கள்) ஆகியோரைப் போரில் தோற்கடித்தான்  
பல்லவ மன்னன் இரண்டாம் நந்திவர்மன் சாளுக்கியர்களிடமிருந்து காஞ்சியை மீட்க இவன் உதவியாக இருந்தான் தன் தன் மகளை நந்திவர்மனுக்கு மணம் செய்வித்து உறவைப் பலமாக்கிக்கொண்டான்.
# சூடி டென்ச்

**ஜூடி டென்ச் ** (*Judi Dench*, பிறப்பு: 9 டிசம்பர் 1934) ஒரு இங்கிலாந்து நாட்டுத் திரைப்பட நடிகை ஆவார். இவர் ஜேம்ஸ் பாண்ட் திரைப்பட தொடர்களில் எம் என்ற கதாபாத்திரத்தில் நடித்ததன் மூலம் புகழ் பெற்ற நடிகை ஆனார். இவர் பல தொலைக்காட்சி தொடர்களிலும் நடித்துள்ளார்.
# சூடி டென்ச்

## ஆரம்பகால வாழ்க்கை

ஜூடி டென்ச் 9 டிசம்பர் 1934ஆம் ஆண்டில் யோர்க் இங்கிலாந்தில் பிறந்தார். இவரின் தாயார் எலீநோரா ஒலிவ், இவர் டப்லின் அயர்லாந்தில் பிறந்தார். இவரின் தந்தை ரெஜினால்ட் ஆர்தர் டென்ச் ஒரு வைத்தியர் ஆவார். இவர் டோர்செட் சவுத் வெஸ்ட் இங்கிலாந்தில் பிறந்தார்.
# பொன்னுமணி

** பொன்னுமணி** என்பது 1993 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ஆர். வி. உதயகுமார் இயக்கிய இத்திரைப்படத்தில் கார்த்திக், சௌந்தர்யா, சிவகுமார் ஆகியோர் முன்னணி கதாபாத்திரங்களில் நடித்திருந்தனர். இளையராஜாவின் இசையமைப்பில் வெளியான இத்திரைப்படம் சிறப்பான வரவேற்பு பெற்ற வெற்றித் திரைப்படமாகும். இத்திரைப்படம், சென்னை, கோவை, மதுரை,திருநெல்வேலி, தஞ்சாவூர் உட்பட தமிழகத்தின் பல பகுதிகளிலும் நூறு நாட்களைக் கடந்து வெற்றிகரமாக ஓடிய திரைப்படமாகும். இது ஆர். வி. உதயகுமார் - கார்த்திக் கூட்டணியின் இரண்டாவது வெற்றித் திரைப்படமாகும்.
# பொன்னுமணி

## நடிகர்கள்

- கார்த்திக் - பொன்னுமணி
- சௌந்தர்யா
- சிவகுமார்
- கவுண்டமணி
- செந்தில்
- வடிவேலு
- மனோரமா
# பொன்னுமணி

## பாடல்கள்

இளையராஜா இசையமைத்த இத்திரைப்படத்தில் இடம்பெற்ற அனைத்துப் பாடல்களும் இத்திரைப்படத்தின் இயக்குநர் ஆர். வி. உதயகுமார் எழுதியவை.  
| 1 | *ஆத்து மேட்டுல* | எஸ். பி. பாலசுப்பிரமணியம், எஸ். ஜானகி |  |
| --- | --- | --- | --- |
| 2 | *ஆடிப் பட்டம்* | மனோ |  |
| 3 | *அடியே வஞ்சிக்கொடி* | இளையராஜா |  |
| 4 | *அன்பை சுமந்து* | எஸ். பி. பாலசுப்பிரமணியம் |  |
| 5 | *நெஞ்சுக்குள்ளே இன்னாருனு* | எஸ். பி. பாலசுப்பிரமணியம், எஸ். ஜானகி |  |
| 6 | *நெஞ்சுக்குள்ளே இன்னாருனு* <small>(சோகம்)</small> | எஸ். பி. பாலசுப்பிரமணியம் |  |
| 7 | *சிந்துநதி செம்மீனே* | எஸ். பி. பாலசுப்பிரமணியம் | } |
# பொன்னுமணி

## விருதுகள்

கார்த்திக் இத்திரைப்படத்திற்காக சிறந்த தமிழ் நடிகருக்கான பிலிம்பேர் விருதைப் பெற்றார்.
# முதலாம் கிருட்டிணன்

முதலாம் **கிருட்டிணன்** அல்லது கன்னரதேவன் (ஆட்சிக்காலம் 756-774 ) என்பவன் இராஷ்டிரக்கூட மன்னனாவான். இவனுக்கு முன் ஆட்சியில் இருந்தவனான தந்திவர்மனின் மாமா இவன் ஆவான். முதலாம் கிருட்டிணன் கண்ணரா அல்லது கண்ணரத்தேவன் எனக் கன்னடக் கல்வெட்டுகளால் அழைக்கப்படுகிறான். அகலவர்ஷா, சுபதுங்கா, பிரீத்திவல்லபா, சிறீவல்லபா, என்பவை இவனது பட்டப்பெயர்களாகும். புகழ்பெற்ற சமண தர்க்கவியலாரும் இராஜவர்த்திகா நூலின் ஆசிரியருமான அகலங்க பாட்டர் இவனது காலத்தவர் ஆவார்.  
சில வரலாற்று ஆசிரியர்கள், தந்தி வர்மனிடமிருந்து கிருட்டிணன் அரியணையைப் பறித்துக்கொண்டான் என்று கருதுகின்றனர்.ஆனால் வேறுசில ஆய்வாளர்கள் இதை மறுக்கின்றனர்.  
இவன் மேற்கு கங்க மன்னன் சிறீபுருசனுடன் போரிட்டு அவனது நாடான கங்கப்பாடியின் சிலப்பகுதிகளைக் கைப்பற்றினான். மேலும் சிலகரன் என்னும் தென் கொங்கன் மன்னன், கீழை சாளுக்கிய நான்காம் விஷ்ணுவர்தனன் ஆகியோரைத் தோர்க்கடித்தான். எல்லோரா கைலாசநாதர் கோவில் இவனால் 770-இல் கட்டப்பட்டதாகும். மேலும் இவன் காலத்தில் 18 சிவாலயங்கள் அமைக்கப்பட்டன என அவனது கல்வெட்டுமூலம் தெரியவருகிறது. கிருட்டிணனுக்குப் பிறகு அவனது மூத்த மகன், இரண்டாம் கோவிந்தன் ஆட்சிக்கு வந்தான்.
# எஸ். ஜி. சாந்தன்

**எஸ். ஜி. சாந்தன்** (செல்லப்பா குணரத்தினம் சாந்தலிங்கம், இறப்பு: 26 பெப்ரவரி 2017) ஈழத்துப் பாடகரும், நாடகக் கலைஞரும் ஆவார். இவர் தமிழீழ விடுதலைப்புலிகளின் பிரதான பாடகராக இருந்தவர்.
1995 வரை யாழ்ப்பாணத்தின் மிகப் பிரபலமான நட்சத்திரப் பாடகராக இருந்தவர். இவர் நடித்த அரிச்சந்திர மயான காண்டம் இவரது நடிப்புத் திறனுக்குச் சான்றாக அமைந்தது.
# எஸ். ஜி. சாந்தன்

## கலைப்பயணம்

இவருடைய தந்தைக்குக் கொழும்பில் ஒரு கடை இருந்தது. அங்கு தங்குவதற்கு அறையும் இருந்தது. அதனால் பாடசாலை விடுமுறைக்கு கொழும்புக்குப் போய் விடுவது இவரது வழக்கம். அப்படியொரு தருணத்தில் 1972 இல் கொழும்பு, செக்கடித் தெரு கதிரேசன் கோவிலில் நடந்த இசை நிகழ்ச்சி ஒன்றைப் பார்க்கச் சென்ற போது அங்கு பாடும் வாய்ப்பு இவருக்குக் கிடைத்தது. 'மருதமலை மாமணியே முருகையா' என்ற பாடலைப் பாடி மிகுந்த வரவேற்பைப் பெற்றுக் கொண்டார். இவரது கலைப்பயணத்தின் ஆரம்பமாகவும், இவரது முதல் மேடை அனுபவமாகவும் இது அமைந்தது. இதன் பின்னர் இவர் வீதியில் செல்லும் போது இவரை அழைத்து தம்பி அந்த "மருதமலைப் பாடலைப் பாடு" என்று இவருடைய இரசிகர்கள் கேட்கத் தொடங்கினர். இதன் பின்னர் அந்தத் தெருவுக்கு வரும் கத்தார் வீடு ஜேசுரட்ணம் என்பவர் இவரை இலங்கை ஒலிபரப்புக் கூட்டுத்தாபனத்திற்கு அழைத்துச் சென்று சிறுவர் மலரில் பாடவைத்தார். அதிலிருந்து வானொலி நிகழ்ச்சியில் நாடகத்திலும் நடிக்க ஆரம்பித்திருந்தார். 1977 இல் கிளிநொச்சிக்குக் குடிபெயர்ந்தார். 1981 இல் கண்ணன் இசைக்குழுவுடன் இணைந்து பாட ஆரம்பித்தார். அந்த இசைக்குழு 1982 இல் கலைக்கப்பட்டதன் பின் தனது பெயரிலேயே சாந்தன் கோஷ்டி (சாந்தன் இசைக்குழு) என்ற பெயரில் இசைக்குழு ஒன்றை ஆரம்பித்தார்.
# எஸ். ஜி. சாந்தன்

## குடும்பம்

இவருடைய இரு மகன்கள் இலங்கைப் படைத்துறையுடனான சமரில் வீரச்சாவடைந்தனர். மூத்த மகன் இரண்டாம் லெப்டினன்ட் கானகன் (மோகன்ராஜ்). இவர் 1998 களின் பிற்பகுதியில் ஜெயசிக்குறு முறியடிப்புச் சமரின் போது மூன்று முறிப்புப் பகுதியில் வீரச்சாவைத் தழுவியவர். இரண்டாவது மகன் மேஜர் இசையரசன் (பிரபுராஜ்) ஆவார். இவர் 2009 ஏப்ரல் மாதம் சிறீலங்கா கடற்படையின் டோறா கடற்கலம் மீதான கடற்கரும்புலித் தாக்குதலில் அதை மூழ்கடித்து வீரச்சாவடைந்தார்.
# எஸ். ஜி. சாந்தன்

## இவர் பாடிய பாடல்கள்

### எழுச்சிப் பாடல்கள்

#### பின்னணிப் பாடகர்களுடன் பாடிய எழுச்சிப் பாடல்கள்

1. அன்னை தேசமே உடன் பின்னணிப் பாடகரான ?? (இறுவெட்டு: மண்ணுறங்கும் மாவீரம்)
1. அழுது அழுது உடன் பின்னணிப் பாடகர்களான மணிமொழி & பாடகி (இறுவெட்டு: சிரிப்பின் சிறகு)
1. இருளின் திசைகள் புலரும் உடன் ஜெயா. சுகுமார் மற்றும் பின்னணிப் பாடகர்களான பிறின்சி, மணிமொழி & தவமலர் (இறுவெட்டு: வெஞ்சமரின் வரிகள்)
1. ஊருக்குப் போவோம் உடன் பின்னணிப் பாடகரான ?? (இறுவெட்டு: அலையின் வரிகள்)
1. அஞ்சு வயதிலே அற்புதங்கள் உடன் திருமலைச் சந்திரன் மற்றும் மணிமொழி மற்றும் பின்னணிப் பாடகர்களான பிறின்சி மற்றும் தவமலர் (1998ம் ஆண்டு மே மாதம் வெளிவந்த நிதர்சனம் ஒளிவீச்சு இதழுக்கான வாழ்த்துப் பாடல்)
1. எதிரிகளின் பாசறையை மற்றும் அவரது குழுவினர் (இறுவெட்டு: இந்த மண் எங்களின் சொந்த மண்)
1. கடலின் அலையில் உடன் பின்னணிப் பாடகரான ?? (இறுவெட்டு: புதிய காற்று)
1. கரிகாலன் வாழ்ந்திடும் உடன் பின்னணிப் பாடகரான ?? (இறுவெட்டு: கடற்கரும்புலிகள் பாகம் 04)
1. தாண்டிக்குளம் தாண்டி உடன் ஜெயா சுகுமார் மற்றும் பின்னணிப் பாடகர்களான ?? (இறுவெட்டு: விழித்திருப்போம்)
1. பகை வாழ்ந்த குகை உடன் திருமலைச் சந்திரன் மற்றும் பின்னணிப் பாடகர்களான ??? (இறுவெட்டு: முல்லைப் போர்)
1. படைகொண்டு வந்த உடன் பின்னணிப் பாடகரான ?? (இறுவெட்டு: தீக்குளித்த நேரம்)
1. வா பகையே உடன் பின்னணிப் பாடகரான ?? (இறுவெட்டு: கடற்கரும்புலிகள் பாகம் 13)
1. வா வா என்றே உடன் வசீகரன் மற்றும் பின்னணிப் பாடகர்களான ?? ("கடலோரக்காற்று" திரைப்படத்திலிருந்து)
1. வானத்தில் ஓடிய மேகம் அழுதது உடன் ஜெயா சுகுமார் (இறுவெட்டு: தேசத்தின் புயல்கள் பாகம் 01)
1. வீரக் கடற்புலி உடன் பின்னணிப் பாடகரான மணிமொழி, பிறின்சி, மற்றும் திருமலைச் சந்திரன் (இறுவெட்டு: கடற்கரும்புலிகள் பாகம் 04)
1. நீலக்கடலே அலை மோதும் உடன் ஜெயா. சுகுமார் மற்றும் பின்னணிப் பாடகர்களான ?? (இறுவெட்டு: கடற்கரும்புலிகள் பாகம் 08)
1. புலிகளின் தாகம் மற்றும் பின்னணிப் பாடகர்களான ??
1. பூங்கொடியாய் இருந்தாய் உடன் பின்னணிப் பாடகரான ?? (இறுவெட்டு: சூரியப் புதல்விகள்)
1. வலையை ஏத்தடா அந்தோணி உடன் திருமாறன் (சீலன்) (இறுவெட்டு: கடற்கரும்புலிகள் பாகம் 13)
1. விடியும் திசையில் பயணம் உடன் ஜெயா. சுகுமார் மற்றும் பின்னணிப் பாடகர்களாக மேஜர் சிட்டு மற்றும் தியாகராஜா ஆகியோர்
1. விடியும் திசையில் ஒளிபரவிட உடன் நிரோஜன், திருமலைச் சந்திரன் மற்றும் பின்னணிப் பாடகரான மணிமொழி ("புயல் புகுந்த பூக்கள்" திரைப்படத்திலிருந்து)
1. வில்லுப்பாட்டு உடன் சீலன் மற்றும் சந்திரமோகன் (இறுவெட்டு: அனுராதபுரத்து அதிரடி)
1. இன்னும் நாங்கள் இருட்டில் இருந்தால் உடன் ஜெயா. சுகுமார் மற்றும் ?? (இறுவெட்டு: வானம் தொடும் தூரம்)
# எஸ். ஜி. சாந்தன்

## இவர் பாடிய பாடல்கள்

### பக்திப் பாடல்கள்

1. பிட்டுக்கு மண் சுமந்த பெருமானார் (கொக்கட்டிச்சோலை)
1. துதிக்கை தூக்கி ஆளையா (கரணவாய் பிள்ளையார்)
1. வேழமுகனே ஆளையா (கரணவாய் பிள்ளையார்)
1. சந்திரசேகரப் பிள்ளையாரை (சந்திரசேகரப் பிள்ளையார்)
1. துன்பமெல்லாம் நீக்கிடுவாய் விநாயகனே (முருகண்டிப் பிள்ளையார்)
1. மாம்பழக்கதையின் நாயகனே (வந்தாறுமூலை)
1. நாயகனே கல்வளைப் பதிவாழும் (கல்வளைப் பிள்ளையார்)
1. தேரோடுது தேரோடுது தேரோடுது பாரு (கல்வளைப் பிள்ளையார்)
1. திசையெல்லாம் ஒளிவெள்ளமே (கைதடிப் பிள்ளையார்)
1. கைதடி கணபதியை (கைதடிப் பிள்ளையார்)
1. மங்கள நாயகியே (புளியங்கூடல் மகாமாரி)
1. கலைபொங்கும் தீவினிலே உறைகின்ற தேவி (நயினை நாகபூசணி)
1. மாங்கனி வேண்டுமென்று மயிலேறி வந்தவனே (பண்டத்தரிப்பு முருகன்)
1. சித்தம் தெளிந்தேனே ஐயா (சாளம்பை முருகன்)
1. பழம்பெரும் திருவூராம் (பண்டத்தரிப்பு முருகன்)
1. ஆடுமயில் மீது வந்து ஆளுகின்ற முருகையா
1. மாமணி ஓசை கேட்கின்றது
1. நீர்வேலி முருகேசரே
1. புள்ளிமயில் மீதினிலே ஏறி
1. சரணம் சரணம் கணபதி சரணம்
1. தொம் தொம் தொம் கணபதியே
1. மூசிகவாகனப் பிள்ளையார் இந்த மூவுலகாளும் பிள்ளையார்
1. அறத்தி அறத்தி அறத்தி
1. பாற்கடலின் மீதிலே பள்ளிகொள்ளும் மாதவா
1. முக்கண்ணனே எங்கள் மூலமுதல்வனே
1. ஆயிரம் சூரியன் உன் முகத்தில் தெரியும்
1. இருகரம் கூப்பி வணங்கிவிடு
1. அரவத்தால் பாற்கடல் கடைந்த சடையான்
1. கோணங்குள கணபதியை
1. அலங்காரக் கந்தனாய் அம்பதியிலே அமர்ந்தவா
1. யானை முகத்தான் மூத்த கணநாயகன்
1. நித்தமும் மனம் உந்தன் தலம் நாடுதே
1. புலம்பெயர்ந்து வேறு மண்ணில் நாமிருந்தாலும்
1. ஆலடியில் வீற்றிருக்கும் ஐங்கரனே நமோ
1. எங்கள் கணபதிக்கு அன்பு வணக்கம்
1. கற்சிலைமடு உறையும் கணபதியே
1. சுந்தர உருவம்...
1. அறுகம்புல் நாயகனே வேண்டும் வரம் தாருமையா
1. கொய்யாவளைக் கந்தனுக்கு காவடி
1. கடல்கொண்ட மதுரையிலே சினம் கொண்டு நின்றாய்
1. ஈடிணையில்லா இரட்டயப்புலத்தவனே
1. முருகா உன் பெயர் சொல்ல இனிக்கின்றது
1. அம்மா அபிராமியே ஆளும் சிவகாமியே
1. ஓங்கார மணி ஒலிக்கும்....
1. சுந்தரமாயொரு...
1. கடல்வழி வந்த நம் கண்ணகையே
1. முத்துக்காவடிகள் காண வாருங்கோ
1. தென்சுதுவைப் பதியினிலே
1. வதிரி எனும் பதியினிலே
1. வேதவிநாயகா வேதவிநாயகா
1. சந்தனத்தின் வாசத்திலே தந்தனத்தோம் தாளத்திலே
1. வேப்பிலைக்காரி அம்மா வீரமாகாளி
1. மாமணியானே எங்கள் மாமணியானே
1. பாடவந்தோமே சபரிமலை வாசனையே பாடவந்தோமே
1. தேன்மொழிச் சுவை நீதானே பெரும் வானருள் மழை நீதானே
1. வாசலிலே வந்து நிற்கும் வண்ணத்தமிழ் முருகா
1. கல்லிருப்பு கல்லிலொரு கற்பூரச் சிரிப்பு
1. உறுமிடும்...
1. வேப்பமரம் குடைபிடிக்க
1. மதுராபுரியின்
1. குட்டி நல்லூர் என்று கும்பிடுங்கள்
1. நெஞ்சத்தில் குமரனைத் தேடிடுவோம்
1. ஞானவைரவர் பாதம் பணிந்திட நாளும் அருள்கூடும்
1. அம்மா உன் கோவிலிலே மணியோசை கேட்கையிலே
1. கல்வளை எனும் பதி உண்டு
1. திருவடிவே எங்கள் சிவவடிவே
1. தஞ்சம் என்று நாடி வந்தோம்
1. இணுங்கித்தோட்டம் உருவான...
1. வட்டுவாகல் கன்னிகள் தாய் புதுமை தனையே
1. மயிலையூரில் வாழும் எங்கள் வேல்முருகையா
1. அதிசய தெய்வம் நம்ம அதிசய தெய்வம்
1. காட்டுப்பிள்ளையார்…
1. "நினைவெல்லாம் நீதானே நுணுவில் பதியானே" இறுவெட்டில் உள்ள பாடல்கள்
# எஸ். ஜி. சாந்தன்

## மறைவு

சிறுநீரகம் பாதிப்படைந்திருந்த நிலையில் 26.2.2017 அன்று பிற்பகல் 2.10 மணிக்கு தனது 57 வயதில் யாழ்ப்பாணம் மருத்துவமனையில் காலமானார்.
# வேலைவாய்ப்பு அலுவலகம் சட்டம் 1959

**வேலைவாய்ப்பு அலுவலகம் சட்டம் 1959** இந்த சட்டம் காலி பணியிடங்களை வேலைவாய்ப்பு அலுவலகத்திற்கு கட்டாயம் தெரிவிக்க வேண்டி உருவாக்கப்பட்ட சட்டமாகும். 1960 மே மாதம் 1ஆம் தேதியிலிருந்து இது நடைமுறைக்கு வந்தது.
# வேலைவாய்ப்பு அலுவலகம் சட்டம் 1959

## வரைமுறை

25 பணியாளர்களுக்கு மேல் பணி அமர்த்தும் அனைத்து பொதுத்துறை நிறுவனங்களுக்கும் மற்றும் தனியார் நிறுவனங்களுக்கும் இந்த சட்டம் பொருந்தும் (விவசாயத்துறைக்கு விலக்கு அளிக்கப்பட்டுள்ளது). இந்நிறுவனங்கள் காலி இடங்களை கட்டாயம் மாநில அரசின் அதிகாரப்பூர்வ அரசிதழில் வெளியிட வேண்டும்.
# வேலைவாய்ப்பு அலுவலகம் சட்டம் 1959

## காலம்

- வேலைக்கான போட்டித் தேர்வோ, நேர்முகத் தேர்வோ நடைபெற இருக்கும் நாளுக்கு 15 நாட்களுக்கு முன் உள்ளூர் வேலைவாய்ப்பு அலுவலகத்தில் அறிவிக்கப்பட்டிருக்க வேண்டும்.
# தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003

**தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003** இந்தச் சட்டம் நிலத்தடி நீர் வளங்களைப் பாதுகாக்கவும் அதனைச் சிறப்பாகத் திட்டமிட்டுப் பயன்படுத்தவும் நீர் வளங்களை மேம்படுத்தவும் பயன்படுகிறது. 2013 ஆம் ஆண்டு இந்தச் சட்டம் பின்வாங்கப்பட்டது
# தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003

## முக்கிய அம்சங்கள்

- கிணறுகள் அமைக்கும் பொழுது அனுமதி பெற வேண்டும்.
- அனுமதியின்றி நிலத்தடி நீரை ஓர் இடத்திலிருந்து இன்னோர் இடத்திற்குக் கொண்டு போக கூடாது.
# ஜான் பிராங்கிளின் எண்டர்ஸ்

**ஜான் பிராங்கிளின் எண்டர்ஸ்** (*John Franklin Enders*, பெப்ரவரி 10, 1897 – செப்டம்பர் 8, 1985) என்பவர் நோபல் பரிசு பெற்ற அமெரிக்காவைச் சேர்ந்த உயிரியல் அறிவியலாளர் ஆவார். "நவீன தடுப்பு மருந்துகளின் தந்தை" என்று போற்றப்படுகிறார்.
# ஜான் பிராங்கிளின் எண்டர்ஸ்

## வாழ்க்கையும் கல்வியும்

இவரது தந்தை ஒரு வங்கியாளர் ஆவார். இவர் நோவா வெப்ஸ்டர் பள்ளியிலும், நியூ ஹாம்ஷையரில் உள்ள செயிண்ட் பால் பள்ளியிலும் படித்தார். 1915-இல் யேல் பல்கலைக்கழகத்தில் சேர்ந்தார். இரண்டே ஆண்டுகளில் படிப்பை நிறுத்திவிட்டு அமெரிக்க இராணுவத்தில் சேர்ந்தார் முதல் உலகப்போருக்குபின் மீண்டும் யேல் பல்கலைக்கழகத்தில் சேர்ந்து,1920-இல் பட்டம் பெற்றார். பிறகு கொஞ்சகாலம் தொழில் செய்துவந்து அதில் திருப்தி ஏற்படாமல் ஹார்வர்டு பல்கலைக்கழகத்தில் சேர்ந்து ஆங்கில ஆசிரியராக ஆகும் நோக்கோடு நான்கு ஆண்டுகள் ஆங்கில இலக்கியம் படித்தார். அந்தத் தொழிலிலும் அவருக்குத் திருப்தி இல்லை. நுண்ணுயிரியல் மற்றும் நோய்த் தடுப்பியல் படிப்பில் முனைவர் பட்ட மாணவராகச் சேர்ந்தார். 1930-இல் நுண்ணுயிர்களால் ஏற்படும் நோய்கள்குறித்த ஆய்வுக் கட்டுரையைச் சமர்பித்தார்.
# ஜான் பிராங்கிளின் எண்டர்ஸ்

## பணிகள்

ஹார்வர்டு பல்கலைக்கழகத்தில் பணிக்குச் சேர்ந்து, நுண்ணுயிர்களின் வீரியத்தன்மை மற்றும் உடலின் நோய் எதிர்ப்புச் சக்தியின் ஆற்றல்குறித்த சில காரணிகளை ஆராய்ந்தார். 1938இல் தன் குழுவினருடன் இணைந்து பொன்னுக்கு வீங்கி அம்மை நோய் உண்டாக்கும் வைரசு குறித்து ஆய்வு மேற்கொண்டார். அதைக் குணப்படுத்தும் நோய் எதிர்ப்பு ஆற்றல் மருந்தைக் கண்டு பிடித்தார். 1946இல் பாஸ்டனில் உள்ள குழந்தைகள் மருத்துவ மையத்தில் தொற்று நோய்கள்குறித்து ஆய்வு செய்யும் ஒரு ஆய்வகத்தை நிறுவுமாறு கேட்டுக்கொள்ளப்பட்டார். மனிதனுக்கு வைரஸ் நுண்ணுயிர்களால் ஏற்படும் நோய்கள் குறித்து இவரது வழிகாட்டுதலின் கீழ் மிகச்சிறந்த முறையில் ஆய்வுகள் மேற்கொள்ளப்பட்டன.
# ஜான் பிராங்கிளின் எண்டர்ஸ்

## நோபல் பரிசு

போலியோ தடுப்பு மருந்து தயாரிப்புக்குக் காரணமாக அமைந்த புதிய,ஆபத்தில்லாத முறையிலான போலியோமை யெலிஸ்ட் (poliomyelitis) வைரஸ்கள் உற்பத்திக்கான ஆய்வுக்காக டி. எச்.வெல்லர் மற்றும் எப்.சி.ராபின்ஸ் இருவருடன் இணைந்து இவருக்கு 1954ஆம் ஆண்டிற்கான மருத்துவத்துக்கான நோபல் பரிசு வழங்கப்பட்டது. இவர்களின் ஆய்வுமூலம் அறிவியலாளர்களால் போலியோ வைரஸ்களை மிகுதியான அளவில் உற்பத்தி செய்ய இயன்றது. இந்த ஆய்வு முறை போலியோ மருந்துத் தயாரிப்புக்கு மட்டுமல்லாமல் பிற வைரஸ்களைப் பற்றிய ஆய்வுகள் மேற்கொள்ளவும் உதவியது.
# இலோகொஸ் பிராந்தியம்

**இலோகொஸ் பிராந்தியம்** (Filipino/Tagalog: Rehiyon ng Ilokos; ; ) என்பது பிலிப்பீன்சில் அமைந்துள்ள ஒரு பிராந்தியமாகும். இது **பிராந்தியம் I** என்று குறிப்பிடப்படுகின்றது. லூசோனில் வடமேற்குப் பகுதியில் இது அமைந்துள்ளது. கோடிரெல்லா நிர்வாக பிராந்தியம், ககயான் பள்ளத்தாக்கு என்பன இதன் கிழக்கு எல்லைகளாகும். மத்திய லூசோன் இதன் தெற்கெல்லையாகும். தென் சீனக் கடல் இதன் வடமேற்கு எல்லையாகும்.
# குழாய்த்தொகுதி

**குழாய்த்தொகுதி** (Manifold) என்பது அகலமான (அ) பெரிய குழாய் அல்லது கால்வாய் போன்ற தோற்றமைப்பு ஆகும். இதனுள்ளே சிறிய குழாய்கள் அல்லது கால்வாய் பொருத்தப்படும்.  
இது திரவ/வாயுக்களின் ஓட்டத்தினை கட்டுப்படுத்தவும், திரவம் மற்றும் வாயுக்கள் பாயும் திசையை மாற்றிவிடவும் பயன்படுகிறது.  
பொறியியல் துறையில் குழாய்தொகுதியின் வகைகள்:  
- வெளியேற்றும் குழாய்த்தொகுதி (*Exhaust manifold*) என்பது வாகன இயந்திரத்திலுள்ள பல்வேறு கலனிலிருந்து (*Cylinder*) வெளியேறும் வாயுக்களை ஒரே குழாய் வழியே அனுப்பும் பகுதி ஆகும்.
- நீரழுத்த குழாய்த்தொகுதி (*Hydraulic manifold*) என்பது நீரழுத்த இயந்திரத்தின் உள்ளே செல்லும் திரவங்களை கட்டுப்படுத்துகிறது. இது மேலும் இயக்கிக்கும் (*Actuator*), எக்கிக்கும் (*Pump*) இடையே பாயும் சக்தியை கட்டுப்படுத்துகிறது.
- இன்லெட் குழாய்த்தொகுதி (*Inlet manifold*) என்பது இயந்திரத்தில் கலனுக்குள்ளே செல்லும் காற்றினையும், எரிபொருளையும் கலக்கும் பகுதியாக உள்ளது.
- குழாய்த்தொகுதி (ஸ்குபா) என்பது ஸ்குபா இயந்திரத்தில் இரண்டு மூன்று நீர்முழ்கி கலனை ஒன்றாக கலக்க பயன்படுகிறது.
# கௌவகடல் படுகொலை

**கெளவகடல் படுகொலை** (Gawakadal massacre) இந்தியாவின் சம்மு காசுமீர் மாநிலத்தில் நடைபெற்ற ஒரு படுகொலை நிகழ்வாகும். இப்படுகொலை நிகழ்வு 1990 ஆம் ஆண்டு ஜனவரி மாதம் 20 ஆம் தியதி நடைபெற்றது. இது சிறிநகர் நகரின் *கெளவகடல்* பாலத்தில் வைத்து நடைபெற்ற நிகழ்வாகையால் *கெளவகடல் படுகொலை* என்று அழைக்கப்படுகிறது. இந்நிகழ்வில் இந்திய இராணுவப் பிரிவைச் சேர்ந்த மத்திய சேமக் காவல் படையினர் காஷ்மீர்க் கிளர்ச்சியாளர்களைக் கட்டுப்படுத்தும் நோக்கில் அவர்களைச் சுட்டதில் 50 முதல் 280 பேர் மரணமடைந்தனர். இவற்றில் துப்பாக்கிச் சூட்டிற்குப் பயந்து பாலத்திலிருந்து குதித்து இறந்தவர்களும் அடங்குவர்.
# நிறுத்துத் திறன் (துகள் கதிர்வீச்சு)

**நிறுத்துத் திறன்** (*Stopping power*) என்பது அணு இயற்பியலில், மின்னூட்டம் பெற்ற ஒரு துகள் ஓர் ஊடகத்தின் வழியே செல்லும் போது செயல்படும் எதிர்ப்பு விசையால் அதன் மின்னூட்டத்தை இழப்பதாகும். இது அணுக்கரு மருத்துவம் மற்றும் கதிர்வீச்சு பாதுகாப்பு முறைகளில் பயன்படுத்தப்படுகிறது.
# நிறுத்துத் திறன் (துகள் கதிர்வீச்சு)

## வரையறை

ஊடகத்தின் வழியே செல்லும்போது, மின்சுமையற்ற பொருட்களும் ஆற்றலை இழக்கின்றன. ஆனால் நிறுத்துத் திறனானது மின்னூட்டம் பெற்ற துகளின் ஆற்றல் இழப்பை மட்டுமே குறிக்கிறது. நேர் மின்னூட்டம் பெற்ற ஒரு துகள் அலகு தூரம் செல்லும் போது அத்துகள் இழக்கும் ஆற்றல் அத்துகளின் நிறுத்துத் திறன் (எண்ணளவில்) என வரையறுக்கப்படுகிறது.  
:<math>S(E) = -dE/dx </math>  
இங்கு எதிர்குறியானது ஆற்றல் இழப்பைக் குறிக்கிறது. எனவே நிறுத்துத் திறன் நேர்குறி மதிப்பைப் பெறும். மின்னூட்டம் கொண்டத் துகள் ஒரு கிராம்/செமீ<sup>2</sup> தூரம் செல்லும் போது இழக்கும் ஆற்றல் அந்த ஊடகத்தின் **நிறை நிறுத்துத் திறன்** (Mass stopping power) எனப்படும்.
# மேரி மலான்

**டைஃபாய்டு மேரி** (*Typhoid Mary*) என அழைக்கப்பட்ட **மேரி மலான்** (*Mary Mallon*, செப்டம்பர் 23, 1869 - நவம்பர் 11, 1938) என்பவர் ஐக்கிய அமெரிக்காவில் டைஃபாய்டு எனப்படும் குடற்காய்ச்சலுக்குக் காரணமான நோய் விளைவிக்கும் நுண்ணுயிர்களை தன்னுடன் சுமந்து வந்து பிறருக்குப் பரப்பும் '"அறிகுறிகளற்ற நோய்க்காவியாக" கண்டறியப்பட்ட முதல் நபர் ஆவார். இவர் சமையல்காரியாகப் பணியாற்றியபோது 51 மனிதர்களுக்கு குடற்காய்ச்சல் நோய் பரவக்காரணமாக இருந்ததாகக் கணிக்கப்பட்டுள்ளார். இவர்களில் மூவர் இறந்துவிட்டனர். மக்கள் நலவாழ்வு அதிகாரிகள் இவரை இருமுறை கட்டாயப்படுத்தித் தனிமையில் வைத்திருந்தனர். கிட்டத்தட்ட முப்பது ஆண்டுகள் தனிமையில் வைக்கப்பட்ட பின்னர் இவர் உயிரிழந்தார்.
# மேரி மலான்

## ஆரம்பகால வாழ்க்கை

மேரி மலான் 1869-இல் அயர்லாந்தில் குக்ஸ்டவுன் என்ற இடத்தில் பிறந்தார். 1883-ல் அயர்லாந்தை விட்டு வெளியேறிய மேரி தனது 15-ஆவது அகவையில் ஐக்கிய அமெரிக்காவிற்குக் குடிபெயர்ந்தார். தனது மாமா, அத்தையுடன் சிறிது காலம் தங்கிய அவர் மிகுந்த வசதிபடைத்த குடும்பங்களில் சமையல்காரியாகப் பின்னாளில் வேலைக்குச் சேர்ந்தார்.
# மேரி மலான்

## தொழில்

1900 ஆம் ஆண்டு முதல் 1907 வரை மலான் நியூயார்க் நகரப்பகுதிகளில் இருந்த ஏழு வெவ்வேறு குடும்பங்களில் சமையல்காரியாக வேலை பார்த்தார். 1900-ல், மமரோனெக் டவுன் என்ற இடத்தில் வேலைக்குச் சேர்ந்த இரண்டு வாரங்களில், அங்கு வசித்தவர்கள் டைஃபாய்டு காய்ச்சலுக்கு உள்ளானார்கள். 1901-ல் மன்ஹாட்டன் நகரில் அவர் வேலை பார்த்த குடும்ப உறுப்பினர்களுக்கு காய்ச்சலும் வயிற்றுப்போக்கும் ஏற்பட்டது. அதில் அந்த வீட்டிலிருந்த சலவைத் தொழிலாளி மரணமடைந்தார். பிறகு மலான் ஒரு வழக்குரைஞர் வீட்டில் வேலைக்குச் சேர்ந்தார். அங்கிருந்த எட்டுப் பேரில் ஏழு பேருக்குக் காய்ச்சல் வரவும் அவ்வீட்டைவிட்டு வெளியேறினார்.  
1906-ல், ஆய்ஸ்டர் பே என்ற இடத்தில்ஒரு வீட்டில் அவள் வேலைக்குச் சேர்ந்த இரண்டே வாரங்களில் அந்த குடும்ப உறுப்பினர்கள் பதினோரு பேரில் பத்து பேர் டைஃபாய்டு காய்ச்சல் காரணமாக மருத்துவமனையில் அனுமதிக்கப்பட்டனர். தன் வேலைகளை அவள் மீண்டும் மாற்றினாள். மேலும் மூன்று குடும்பங்களில் இதைப்போன்ற நிகழ்வுகள் சம்பவித்தன.  
<blockquote>
"ஆகத்து 4 ஆம் தேதி அந்தக் குடும்பம் சமையல்காரியை மாற்றியது கண்டறியப்பட்டது. இது டைஃபாய்டு தொற்று பரவுவதற்கு ஏறத்தாழ மூன்று வாரங்களுக்கு முன். அவள் அந்தக்குடும்பத்தில் குறுகிய காலத்திற்கு மட்டுமே இருந்திருக்கிறாள். நோய்த்தொற்று ஏற்பட்ட பிறகு அங்கிருந்து சென்றுவிட்டாள். அந்த சமையல்காரி நாற்பது வயது மதிக்கத்தக்க உயரமான கனத்த திருமணமாகாத ஒரு ஐரியப் பெண்மணி. அவள் சிறந்த ஆரோக்கியத்துடன் காணப்பட்டாள்."
</blockquote>  
நோய்த்தொற்று ஏற்பட்ட அனைத்துப் பகுதிகளிலும் சோபர் குறிப்பிட்டிருந்த உடல் தோற்றத்துடன் கூடிய ஐரியப் பெண்மணி சம்பந்தப்பட்டிருந்தாள் என்பதை சோபர் கண்டுபிடித்தார். அவளது இருப்பிடத்தை அவரால் கண்டறியமுடியவில்லை. ஏனென்றால், நோய்த்தொற்று ஏற்பட்ட பிறகு எந்த ஒரு முகாந்திரமும் இல்லாமல் அவள் அந்த இடத்தைவிட்டுச் சென்றுவிடுவது வழக்கமாக இருந்ததுதான். பார்க் அவெனியூவில் ஒரு கொட்டிலில் நோய்த்தொற்று ஏற்பட்டதையும் அங்கு மலான்தான் சமையல்காரி என்பதையும் கண்டுபிடித்தார் சோபர். அக்குடும்பத்தின் இரண்டு வேலைக்காரர்கள் மருத்துவமனையில் அனுமதிக்கப்பட்டனர். அக்குடும்பத்தினரின் மகள் டைஃபாய்டு காய்ச்சலால் இறந்து போனாள். மலான் மாதிரிகளைத்தர மறுத்ததால், மலானின் ஐந்து வருட தொழிலைப்பற்றிய தகவல்களைத் தொகுக்க முடிவு செய்தார். மலானை சமையல்காரியாக வேலைக்கமர்த்திய எட்டுக் குடும்பங்களில் ஏழு குடும்பங்கள் டைஃபாய்டு தொற்றுக்குள்ளானது என்பதை சோபர் கண்டுபிடித்தார். அவர் அவளை அடுத்த முறை சந்தித்தபோது, அவர் தன்னுடன் மற்றொரு மருத்துவரை அழைத்துச்சென்றார். ஆனால் மீண்டும் திருப்பி அனுப்பப்பட்டார். மற்றொரு சமயத்தில், மலானே மருத்துவமனையில் அனுமதிக்கப்பட்டபோது அவளைச் சந்தித்த சோபர் அவர் ஒரு புத்தகம் எழுதி அதன் உரிமை முழுவதையும் அவளுக்கே தந்துவிடுவதாகவும் கூறினார். அவரது பரிந்துரையைக் கோபமாக நிராகரித்த அவள் குளியலறைக்குச் சென்று கதவை அடைத்துக்கொண்டாள். அவர் செல்லும்வரை வெளியே வரவேயில்லை.
# வார்ப்புரு:Delhi Legislative Assembly election, 2015

|-
!|
! கட்சி !! கொடி !! போட்டியிட்ட
தொகுதிகள் !! வென்றவை !! மாற்றம் || தொகுதிகளின்
%
! வாக்குகள் !! வாக்கு % !! வாக்கு % இல்
மாற்றம்
|-  
| |ஆம் ஆத்மி கட்சி
| 70 || 67 || 39 || 95.7% || 48,79,127|| 54.3% || 24.81%
|-  
| |பாரதிய ஜனதா கட்சி
| 69 || 3 || 28 || 4.28% || 28,91,510|| 32.2% || 0.8%
|-  
| |அகாலி தளம்
| 1 || 0 || 1 || 0% || 44,880|| 0.5% || 0.5%
|-  
| |இந்திய தேசிய காங்கிரசு
| 70 || 0 || 8 || 0% || 8,67,027|| 9.7% || 14.85%  
|-  
| |பகுஜன் சமாஜ் கட்சி
| 70 || 0 || - || 0% || 1,17,124|| 1.3% || -  
|-  
| | இந்திய தேசிய லோக தளம்
| 2 || 0 || - || 0% || 54,464|| 0.6% || -  
|-  
| |சுயேச்சைகள்
| - || 0 || 1 || 0% || 47,623|| 0.5% || -
|-  
| |நோட்டா
| NA || NA || NA || NA || 35,924|| 0.4% || NA
|-
|-
! colspan = 3|
! |மொத்தம் !! 70 !! |வாக்காளர்கள் !! - !! |வாக்குவீதம்
! colspan = 2|67.08 %
|}<noinclude>  
</noinclude>
# மார்ச் 2015

**மார்ச் 2015** (*March 2015*), 2015 ஆம் ஆண்டின் மூன்றாவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைகிறது. தமிழ் நாட்காட்டியின் படி பங்குனி மாதம் மார்ச் 15, ஞாயிற்றுக்கிழமை தொடங்கி, ஏப்ரல் 13 திங்கட்கிழமை முடிவடைகிறது.
# மார்ச் 2015

## சிறப்பு நாட்கள்

- மார்ச் 4 - மாசி மகம்
- மார்ச் 5 - ஹோலி
- மார்ச் 8 - எறிபத்த நாயனார் குருபூசை
- மார்ச் 19 - தண்டியடிகள் நாயனார் குருபூசை
- மார்ச் 21 - தெலுங்கு புத்தாண்டு
- மார்ச் 25 - நேச நாயனார் குருபூசை
- மார்ச் 27 - கணநாத நாயனார் குருபூசை
- மார்ச் 28 - ராம நவமி
- மார்ச் 29 - முனையடுவார் நாயனார் குருபூசை
- மார்ச் 29 - குருத்தோலை ஞாயிறு
# மார்ச் 2015

## இறப்புகள்

- மார்ச் 1 - யோசுவா ஃபிஷ்மன், யூத அமெரிக்க சமூகவியலாளர், மொழியியலாளர் (பி. 1926)
- மார்ச் 6 - கிஷோர், தமிழ்த் திரைப்படத் தொகுப்பாளர் (பி. 1978)
- மார்ச் 8 - கி. பி. அரவிந்தன், ஈழத்து எழுத்தாளர், கவிஞர், ஈழ விடுதலைப் போராளி (பி. 1953)
- மார்ச் 8 - வினோத் மேத்தா, இந்தியப் பத்திரிகையாளர் (பி. 1941)
- மார்ச் 16 - தோடகொப்பலு காரியப்பா இரவி, இந்திய ஆட்சிப் பணியாளர் (பி. 1979)
- மார்ச் 17 - பாப் ஆப்பிள்யார்ட், இங்கிலாந்துத் துடுப்பாட்டக்காரர் (பி. 1924)
- மார்ச் 20 - மால்கம் பிரேசர், ஆத்திரேலியாவின் முன்னாள் பிரதமர் (பி. 1930)
- மார்ச் 23 - லீ குவான் யூ, சிங்கப்பூரின் நிறுவனரும், முதலாவது பிரதமரும் (பி. 1923)
# சகாப்தம்

**சகாப்தம்** சண்முகபாண்டியன் நடித்த திரைப்படம்.சண்முகபாண்டியன் நடிகர் மற்றும் தேமுதிக தலைவர் விஜயகாந்தின் மகன் ஆவார்.இப்படத்திற்கு இளையராஜாவின் மகன் கார்த்திக் ராஜா இசையமைத்துள்ளார்.இப்படத்தின் பாடல்கள் ஜனவரி 31,2015-ல் வெளியிடப்பட்டது.பாடல் வெளியீட்டில் பல பிரபலங்கள் பங்கேற்றார்கள்.
# சகாப்தம்

## நடிகர்கள்

- சண்முகபாண்டியன்
- நேஹா ஹிங்கெ(Neha Hinge)
- தேவயானி
- தலைவாசல் விஜய்
- சுரேஷ்
- சிங்கம் புலி
- ரஞ்சித்
# மலேசிய இந்தியர்களின் இக்கட்டான நிலை (நூல்)

**மலேசிய இந்தியர்களின் இக்கட்டான நிலை: மலேசிய இந்திய சமூகத்தின் துயரங்களும் போராட்டங்களும்** என்னும் நூல் 1800களில் இந்தியாவில் இருந்து அப்போதைய மலாயாவுக்குக் குடிபெயர்ந்ததில் இருந்து இன்று வரையான ஏறத்தாழ இரண்டு நூற்றாண்டு காலப் பகுதியில் இவ்விந்திய மக்களின் சமூக, பொருளாதார, கல்வி, அரசியல், பொருளாதாரப் பிரச்சினைகளை முன்னிறுத்திய ஒரு ஆய்வு நூலாகும். இந்நூலை ஜானகிராமன் மாணிக்கம் எழுதியுள்ளார். நூலாசிரியரின் 17 ஆண்டுக்கால ஆய்வின் பயனாக இந்நூல் உருவானது. இதன் முதற் பதிப்பு 2006 ஆம் ஆண்டிலும், இரண்டாம் பதிப்பு 2007 இலும் தமிழில் வெளியானது. பின்னர் கூடுதலான தகவல்களைச் சேர்த்து விரிவாக்கப்பட்ட ஆங்கிலப் பதிப்பு (The Malaysian Indian Dilemma: The Struggles and Agony of the Malaysian Community in Malaysia) வெளியானது. இந்த ஆங்கிலப் பதிப்பை மொழிபெயர்ப்புச் செய்து மூன்றாவது தமிழ்ப் பதிப்பு 2011 ஆம் ஆண்டில் வெளியிடப்பட்டது. இப்பதிப்பு நாடுதழுவிய மனித வளர்ச்சி மற்றும் ஆய்வு மையத்தின் சார்பில் வெளியிடப்பட்டது.
# மலேசிய இந்தியர்களின் இக்கட்டான நிலை (நூல்)

## நூல் வரலாறு

நூலாசிரியர், தமிழ்நாட்டில் இருந்து மலாயாவுக்கு வந்து அதை வளம்படுத்திய தொழிலாளர் குடும்பம் ஒன்றின் வழி வந்தவர். அக்காலத்தில், தனது முன்னோர்கள் பட்ட துன்பங்களைக் கேள்வியுற்று வருத்தப்பட்டாலும், தாம் குடியேறிய நாட்டை முன்னேற்றியதில் அவர்களுக்கு உள்ள பங்கு குறித்துப் பெருமைப்பட வேண்டும் என்ற எண்ணம் கொண்டிருந்தார். ஆனாலும், நாடு விடுதலை பெற்ற பின்னரும் நாட்டின் முன்னேற்றத்திலும் வளத்திலும் உரிய பங்கு மலேசிய இந்தியர்களுக்குக் கிடைக்கவில்லை என்பதாலும், அதற்கான உரிமையும் கைநழுவிப் போய்க்கொண்டு இருக்கிறது என்பதாலும் ஏற்பட்ட ஆதங்கத்தினால், தான் சார்ந்த சமூகத்தின் பல்வேறு அம்சங்கள் குறித்து ஆராயப் புகுந்ததாக நூலின் முன்னுரையில் ஆசிரியர் குறிப்பிட்டுள்ளார். இவ்வாறு பல ஆண்டுகள் அவர் மேற்கொண்ட ஆய்வின் பயனாகவே இந்நூல் எழுதப்பட்டது.
# மலேசிய இந்தியர்களின் இக்கட்டான நிலை (நூல்)

## நோக்கம்

இரண்டு முக்கியமான நோக்கங்களை முன்வைத்து நூலாசிரியர் இந்நூலை எழுதியிருப்பதாகத் தெரிகிறது. முதலாவது மலேசிய நாட்டின் அரசியல், சமூக-பொருளாதாரம், உளவியல் போன்ற தளங்களில் தேக்க நிலையில் இருக்கும் மலேசிய இந்தியச் சமூகத்தின் உணர்வுகளைத் தட்டியெழுப்புவது. அடுத்தது, மேற்படி சமூகத்தின் நிலை குறித்துச் சமூக அக்கறை கொண்ட அனைவருக்கும் எடுத்துச் சொல்வது.
# மலேசிய இந்தியர்களின் இக்கட்டான நிலை (நூல்)

## அமைப்பு

தொடக்கத்தில் வாழ்த்துரைகள், அணிந்துரைகள், மதிப்பீடுகள், முன்னுரை, நன்றியுரை, உள்ளடக்க விபரங்கள் போன்றவை 65 பக்கங்களிலும், பின்னர் விடயம் 549 பக்கங்களிலுமாக மொத்தம் 614 பக்கங்களைக் கொண்டதாக இந்நூல் (மூன்றாம் பதிப்பு) அமைந்துள்ளது. நூல் பின்வரும் 10 அத்தியாயங்களாகப் பிரிக்கப்பட்டு உள்ளது.
1. மலேசியாவில் இந்தியர்கள்: பொதுத் தகவல்
1. மலாய்த் தீவுகளுக்கு இந்தியர்கள் வருகை
1. தொடக்கத்தில் இடம்பெயர்ந்த இந்தியர்களும் அவர்களது போராட்டங்களும் 1786 - 1940
1. மலாயன் இந்தியர்களின் எழுச்சி 1947 - 1957
1. சுதந்திரத்துக்குப் பிந்திய மலாயாவில் இந்தியர்களின் நிலை 1957 - 1970
1. புதிய பொருளாதாக் கொள்கையும் மலேசிய இந்தியர்களும் 1970 - 1990
1. புதிய வளர்ச்சிக் கொள்கையும் மலேசிய இந்தியர்களும் 1990 - 2000
1. நகர்ப்புற இந்தியர்களின் புதைகுழி
1. தேசியத் தொலைநோக்குத் திட்டமும் மலேசிய இந்தியர்களும் 2000 - 2010
1. இங்கிருந்து எங்கே? 2010 - 2020  
நூலில், மலேசிய இந்தியர்களின் வரலாற்றோடு தொடர்புடைய ஏறத்தாழ 250 அரிய படங்களும், 11 வரைபடங்களும், புள்ளிவிபரங்கள் அடங்கிய 100 வரையான அட்டவணைகளும் இந்நூலில் அடங்கியுள்ளன. இவற்றோடு ஆங்காங்கே எடுத்தாளப்படும் பொருளுக்குப் பொருத்தமாக பல்வேறு மூலங்களில் இருந்து எடுக்கப்பட்ட 44 பெட்டிச் செய்திகளும் நூலில் சேர்க்கப்பட்டுள்ளன.
# நிக் அப்துல் அசிஸ் நிக் மாட்

டத்தோ பென்தாரா செத்தியா **நிக் அப்துல் அசிஸ் நிக் மாட்** (*Nik Abdul Aziz bin Nik Mat*, 10 ஜனவரி 1931 - 12 பிப்ரவரி 2015) ஒரு முன்னாள் மலேசிய அரசியல்வாதி, முஸ்லீம் ஆன்மிக அறிஞர், மலேசிய கிளாந்தான் மாநில முதல்வர் மற்றும் மலேசிய இஸ்லாமிய கட்சி (பாஸ்) ஆன்மீகத் தலைவர் ஆவார். "டோக் குரு" நிக் அசிஸ் அவரது பிரபலமான புனைபெயர் ஆகும்.  
இவர் தமிழ், அரபு, உருது மொழியில் சரளமாக உரையாடுவதில் வல்லவர். இவர் மலேசியத் தமிழர்களிடம் மிகப் பிரபலமான அரசியல்வாதி ஆவார்.
# நிக் அப்துல் அசிஸ் நிக் மாட்

## தொடக்க வாழ்க்கை

நிக் அப்துல் அசிஸ் கிளந்தான் மாநில புலாவ் மலாக்காவில் 1931-இல் பிறந்தார். அவர் இந்தியாவின் உத்தர பிரதேசத்தில், தம் பட்டப் படிப்பைப் பெற்றார். அதன் பின் எகிப்தில் தனது மேல் படிப்பை மேற்கொன்டார். எகிப்தில் இருந்து மலேசியா வந்த இவர் மத ஆசிரியராக தனது வாழ்க்கையைத் தொடங்கினார்.
# நிக் அப்துல் அசிஸ் நிக் மாட்

## அரசியல் வாழ்க்கை

நிக் அசிஸ் மலேசிய இசுலாமிய கட்சியில் 1967 ல் இணைந்தார். அதே ஆண்டில் அவர் நாடாளுமன்றத் தொகுதியில் போட்டியிட்டு வெற்றி பெற்றார்,  
பின் 1986 ஆம் ஆண்டு கிளந்தான் மாநில மாநில பாஸ் ஆணையர்.மத்திய அரசியலில் இருந்து சில காலம் ஒதுங்கி இருந்த இவர் பிறகு,1986 மலேசியப் பொதுத் தேர்தலில் கிளந்தான் மாநில சட்டமன்றத்தில் ஒரு தொகுதியில் வெற்றி பெற்றார் . 1990 மலேசிய பொதுத் தேர்தலில் கிளந்தான் மாநில சட்டமன்றத்தில் மீன்டும் வெற்றி பெற்று, கிளந்தான் மாநில முதல்வர் ஆனார். பின் அடுத்தடுத்து நடை பெற்ற தேர்தலில் வெற்றி பெற்று, ஐந்து முறை தொடர்ந்து முதல்வர் ஆனார்.
# நிக் அப்துல் அசிஸ் நிக் மாட்

## அரசியலில் இருந்து ஓய்வு

2013 மலேசியப் பொதுத் தேர்தலில் கிளந்தான் மாநில சட்டமன்றத்தில் மீண்டும் வெற்றி பெற்றாலும் உடல் நலக் குறைவால் கிளந்தான் மாநில முதல்வர் ஆக இவர் மறுத்து விட்டார்.
# நிக் அப்துல் அசிஸ் நிக் மாட்

## இறப்பு

நிக் அசிஸ் 2012 பிப்ரவரி 12 இரவு 9:40 மணிக்கு புலாவ் மலாக்காவில் உள்ள அவரது இல்லத்தில் காலமானார்.
# விஜய் மில்டன்

**எஸ். டி. விஜய் மில்டன்** (*S. D. Vijay Milton*) இந்திய திரைப்பட ஒளிப்பதிவாளர்களில் ஒருவர். இவர் தமிழ்த் திரைப்படங்களை, இயக்கியும் வருகிறார். *அழகாய் இருக்கிறாய் பயமாய் இருக்கிறது* என்ற நகைச்சுவைக் காதல் படத்தினை இயக்கியுள்ளார். இப்படத்தில் (2006) நடிகர் பரத்தும், மல்லிகா கபூரும் நடித்துள்ளனர். 2012 ஆண்டு வரை, இவர் 22 திரைப்படங்களில் பணிபுரிந்துள்ளார். *காதல் (திரைப்படம்)*, *வழக்கு எண் 18/9*. ஆகிய படங்கள், இவரைப்பற்றிய பரபரப்பு உரையாடலை, திரைப்படச் சமூகத்தில் உருவாக்கியது.
# விஜய் மில்டன்

## பணிச்சூழல்

*கோலி சோடா* திரைப்பட வெற்றிக்குப் பிறகு, விஜய் மில்டன் திரைப்படங்களைத் தயாரிக்கத் தொடங்கினார். இவர் தயாரிக்கும் *இடம் மாறி இறங்கியவன்*, என்ற படத்தில் விக்ரமும், சமந்தாவும் நடிக்கின்றனர். இவர் டி. ஆர். போல, நடைமுறை வாழ்க்கையில் இருக்கும் சாதரண ஒரு நபர், அவர்தம் வாழ்க்கையின் கதாநாயகர்களாக இருப்பதை உணர்த்துகிறார்.
# விஜய் மில்டன்

## திரைப்படங்கள்

| வருடம் | திரைப்படம் | சமூக மதி்ப்பு | மொழி | குறிப்புகள் |
| --- | --- | --- | --- | --- |
| 1998 | *பிரியமுடன்* | தமிழ் |  |  |
| 1999 | *நெஞ்சினிலே* | தமிழ் |  |  |
| 1999 | *பூப்பறிக்க வருகிறோம்* | தமிழ் |  |  |
| 1999 | *ஹலோ* | தமிழ் |  |  |
| 2001 | *சாக்லெட்* | தமிழ் |  |  |
| 2002 | *தயா* | தமிழ் |  |  |
| 2003 | *காதலுடன்* | தமிழ் |  |  |
| 2003 | *சூரி* | தமிழ் |  |  |
| 2004 | *ஆட்டோகிராப்* | தமிழ் |  |  |
| 2004 | *போஸ்* | தமிழ் |  |  |
| 2004 | *காதல்* | தமிழ் |  |  |
| 2006 | *அழகாய் இருக்கிறாய் பயமாய் இருக்கிறது* | தமிழ் |  |  |
| 2007 | *தீபாவளி* | தமிழ் |  |  |
| 2008 | *காதலில் விழுந்தேன்* | தமிழ் |  |  |
| 2010 | *ஆட்ட நாயகன்* | தமிழ் |  |  |
| 2011 | *உதயன்* | தமிழ் |  |  |
| 2012 | *வழக்கு எண் 18/9* | தமிழ் | விஜய் விருதுகள் (சிறந்த ஒளிப்பதிவாளர்) மற்றும் சிறந்த ஒளிப்பதிவாளருக்கான சீமா விருதுக்குப் பரிந்துரைக்கப்பட்டது |  |
| 2012 | *எப்படி மனசுக்குள் வந்தாய்* | தமிழ் |  |  |
| 2013 | *வனயுத்தம்* | தமிழ் |  |  |
| 2013 | *அட்டகாசா* | கன்னடம் |  |  |
| 2014 | *கோலி சோடா* | தமிழ் |  |  |
| 2014 | *விழித்திரு* | தமிழ் |  |  |
| 2014 | *10 எண்றதுக்குள்ள* | தமிழ் |  |  |
| 2017 | *கடுகு (திரைப்படம்)* | தமிழ் |  |  |
# விஜய் மில்டன்

## விருதுகள்

- இரண்டாவது தென்னிந்திய சர்வதேசத் திரைப்பட விருதுகள் விழாவில், சிறந்த திரைப்பட இயக்குநர் விருதுக்கு, *வழக்கு எண் 18/9* என்ற திரைப்படம், பரிந்துரைக்கப்பட்டது
# முதலாம் கர்ணதேவன்

**கர்ணதேவன் I** அல்லது **முதலாம் கர்ணதேவன்** (Karandev I) மேற்கு இந்தியாவின் குஜராத்தை கிபி 1064 முதல் 1092 முடிய ஆட்சி செய்த சோலாங்கி வம்ச அரசன் ஆவான். இவர் இரண்டாம் பீமதேவனுக்குப் பின் பட்டமேறியவர். *ஆஷ்வால்* நாட்டு அரசன் *பில்* என்பவரை போரில் வென்றமைக்கு நினைவாக, சபர்மதி ஆற்றாங்கரையில் **கர்ணாவதி** நகரை (தற்கால அகமதாபாத்) அமைக்க அடித்தளமிட்டவர். கர்ணதேவன், மிருனாள்தேவியை மணந்து *ஜெயசிம்ம சித்தராஜா* என்ற மகனை பெற்றார்.  
கே. எம். முன்ஷி எழுதிய படான் நி பிரபுதா எனும் குஜராத்தி வரலாற்று புதினத்தில், மன்னர் கர்ண தேவன், அரசி மிருனாள்தேவி மற்றும் அவர்களின் மகன் ஜெயசிம்ம சித்தராஜா ஆகியோரைப் பற்றி விரிவாக விவரித்துள்ளார்.
# புவனேசுவர் குமார்

**புவனேசுவர் குமார்** (*Bhuvneshwar Kumar*, பிறப்பு: 5 பெப்ரவரி 1990) என்பவர் இந்தியப் பன்னாட்டுத் துடுப்பாட்ட வீரர். இவர் உள்நாட்டில் உத்தரப் பிரதேச அணிக்க்காகவும், இந்தியன் பிரீமியர் லீக்கில் சன்ரைசர்ஸ் ஐதராபாத் அணிக்காகவும் விளையாடுகிறார். இவர் வலது-கை நடுத்தர-வேகப்பந்து வீச்சாளரும், வலது-கை துடுப்பாட்ட வீரரும் ஆவார். பாக்கித்தான் அணிக்கு எதிரான இ20ப போட்டி ஒன்றில் மூன்று மட்டையாளர்களை வீழ்த்திய போது இவரது திறமைகள் வெளிப்பட்டன. இதற்குப் பின்னர் ஒருநாள் போட்டிகளிலும் திறமையாக விளையாடி இந்தியத் துடுப்பாட்ட அணியில் இடம் பிடித்தார்.  
உத்தரப் பிரதேசத்தின் குர்சார் குடும்பம் ஒன்றில் மீரட் நகரில் புவனேசுவர் பிறந்தார். இவரது தந்தை கிரன் பால் சிங் ஒரு காவல்துறை அதிகாரியாக இருந்தார்.
# புவனேசுவர் குமார்

## ஆரம்ப கால வாழ்க்கை

புவனேசுவர் குமார் பெப்ரவரி 5, 1990-ல் மீரட்டில் பிறந்தார். இவரின் தந்தை<nowiki/> கிரன் பால் சிங் மவி, உத்திரப்பிரதேச காவல் அதிகாரியாக பணிபுரிந்துவருகிறார். இவரின் தாய் இந்திரேசு மவி குடும்பத் தலைவி ஆவார். இவரின் சகோதரி ரேகா ஆதனா, தான் புவனேசுவர் குமாருக்கு வயதாக இருக்கும் போது அவரை ஊக்கப்படுத்தி துடுப்பாட்ட பயிற்சிக்கு அனுப்பினார்.
# புவனேசுவர் குமார்

## உள்ளூர்ப் போட்டிகள்

குமார் உள்ளூர்ப் போட்டிகளில் உத்தரப் பிரதேசம் அணிக்காகவிளையாடினார். துலீப் கோப்பை போட்டிகளிலும் விளையடியுள்ளார். வங்காளம் துடுப்பாட்ட அணிக்கு எதிராக தனது 17 ஆம் வயதில் முதல் தரத் துடுப்பாட்டத்தில் அறிமுகம் ஆனார்.  
அதன் இரண்டாவது போட்டியில் 3.03 என்ற பந்துவீச்சு விகிதத்தில் 1 மட்டையாளரை வீழ்த்தினார். அதே போட்டியில் 312 பந்துகளில் 128 ஓட்டங்கள் எடுத்தார். அந்தத் தொடரின் தொடர் நாயகன் விருது பெற்றார். 2008-2009 ஆம் ஆண்டின் ரஞ்சிக் கோப்பை போட்டியின் இறுதில் சச்சின் டெண்டுல்கரை சுழியத்தில் வீழ்த்தினார். முதல் தரப் போட்டிகளில் சச்சின் ஓட்டங்கள் எடுக்காது சுழியத்தில் ஆட்டமிழப்பது இதுவே முதல்முறையாகும்.
# புவனேசுவர் குமார்

## பன்னாட்டுப் போட்டிகள்

பெங்களூரில் நடைபெற்ற பன்னாட்டு இருபது20 போட்டியில் பாக்கித்தான் துடுப்பாட்ட அணிக்கு எதிரான போட்டியில் அறிமுகம் ஆனார். இங்கிலாந்து துடுப்பாட்ட அணிக்கு எதிராக, பர்விந்தர் அவனாவின் மோசமான செயல்பாட்டினால் இவருக்கு விளையாட வாய்ப்பு கிடைத்தது. இந்தத் தொடரின் ஒரு போட்டியில் நான்கு ஓவர்களில் 9 ஓட்டங்கள் விட்டுக்கொடுத்து 3 மட்டையாளர்களை வீழ்த்தினார். இவர்கள் நசீர் ஜம்சீட், அகமது செசாத் மற்றும் உமர் அக்மல் ஆகிய மூன்று முக்கிய வீரர்களாவர்.  
இவர் முதன்முதலாக விளையாடிய ஒருநாள் பன்னாட்டுத் துடுப்பாட்டப் போட்டியின் முதல் பந்திலேயே முகம்மது அபீசை வீழ்த்தினார். இவரின் முதல் ஒருநாள் பன்னாட்டுத் துடுப்பாட்டம், பன்னாட்டு இருபது20, தேர்வுத் துடுப்பாட்டம் ஆகிய மூன்று போட்டிகளிலும் இவரது முதல் வீழ்த்தல் *இலக்கு வீச்சு* முறையில் அமைந்தது.
# புவனேசுவர் குமார்

## முதல் தேர்வுத் துடுப்பாட்டம்

இவர் ஆத்திரேலியத் துடுப்பாட்ட அணிக்கு எதிரான 2013 *ஆலன் பார்டர்- கவாஸ்கர் கோப்பை*யில் அறிமுகம் ஆனார். இந்தப் போட்டியில் 6 மட்டையாளர்களை வீழ்த்தினார். இவரும் , மகேந்திரசிங் தோனியும் ஒன்பதாவது இழப்புக்கு இணைந்து புதிய சாதனை படைத்தனர். இவர் 10ஆவது வீரராக கள்மிறங்கி 38 ஓட்டங்கள் எடுத்தார்.  
இவரின் முதல் தேர்வுத் துடுப்பாட்டப் போட்டியில் அறிமுக தொப்பியை இஷாந்த் ஷர்மா இவருக்கு வழங்கினார். இவரின் முதல் ஆட்டப்பகுதியில் எந்தவொரு மட்டையாளரையும் வீழ்த்த இயலவில்லை. ஏனெனில் அந்த மைதானம் சுழற்பந்து வீச்சுக்கு சாதகமாக இருந்தது. மட்டையாட்டத்தின் போது இவரும் மகேந்திர சிங் தோனியும் இணைந்து 9ஆவது விக்கெட்டுக்கு 140 ஓட்டங்கள் எடுத்து சாதனை படைத்தனர். இதன் மூலம் இந்திய அணி 266 ஓட்டங்கள் எடுத்தது. இரண்டாவது ஆட்டப்பகுதியில் இவருக்கு பந்து வீச வாய்ப்பு கிடைக்கவில்லை. எனவே அறிமுக தேர்வுத் துடுப்பாட்டத்தில் இவர் வீழ்த்தல்களின்றி இருந்தார். பிறகு தொரின் இரண்டாவது போட்டியில் டேவிட் வார்னர், ஷேன் வாட்சன், எட் கோவன் ஆகிய மூன்று மட்டையாளர்களை வீழ்த்தினார்.
# ஹக்கெட்டி ஹேக் (பயன்பாடு)

**ஹக்கெட்டி ஹேக்** என்பது ஒரு திறந்த மூலநிரல் (Open source) பயன்பாடு. இது மாணவர்களுக்கு அடிப்படை நிரலாக்க மொழியைப் புரிந்து கொள்ள உதவும். இதனை கொண்டு ரூபி நிரலாக்க மொழியை எளிதாக கற்று கொள்ளவும், கற்பிக்கவும் முடியும். இதற்கு எந்த அடிப்படை கணினி மொழியும் தேவை இல்லை. கக்கெட்டி மாக், விண்டோஸ் மற்றும் லினக்ஸ் என அனைத்து இயங்கு தளத்திலும் இயங்கும் வண்ணம் உருவாக்கப் பட்ட ஒரு ஊடாடும் பயிற்சியை வழங்குகிறது. இது ஸ்க்ராட்ச் (நிரலாக்க மொழி) மற்றும் அலிஸ் போன்ற வரைகலை நிரலாக்க மொழிகளுடன் தொகுதிகள் (blocks) மூலமும் கற்று கொள்ள இயலும். இது ஷோஸ் டூல்கிட்டைக் கொண்டு எளிதாகவும், விளையாட்டாகவும் வரைகலை முகப்பை வரைய உதவுகின்றது. இதனை கொண்டு மாணவர்கள் விரைவாகவும், எளிதாகவும் தங்கள் சொந்தப் பயன்பாடுகளையும், வலைதளங்களையும் உருவாக்க முடியும். மாணவர்கள் நிரலாக்க மொழியில் ஒரு வலுவான அடித்தளத்தை கொடுக்கிறது ஹேக்.
# கிளென் மாக்சுவெல்

**கிளென் ஜேம்சு மாக்சுவெல்** (*Glenn James Maxwell*, பிறப்பு: 14 அக்டோபர் 1988) ஆத்திரேலியத் துடுப்பாட்ட வீரர் ஆவார். இவர் விக்டோரிய மாநில துடுப்பாட்ட அணிக்காக விளையாடுகிறார். ஆத்திரேலிய தேசிய அணியில் தேர்வு, ஒருநாள், இருபது20 போட்டிகளிலும் விளையாடி வருகிறார். இவர் வலக்கை புறத்திருப்பப் பந்துவீச்சாளராகவும், வலக்கைத் துடுப்பாட்ட வீரராகவும் உள்ளார்.  
2013 பெப்ரவரியில், இந்தியன் பிரீமியர் லீக்கின் மும்பை இந்தியன்ஸ் அணி இவரை 1 மில்லியன் அமெரிக்க டாலர்களுக்கு வாங்கியது. 2013 மார்ச் மாதத்தில் தனது முதலாவது தேர்வு ஆட்டத்தை இந்திய அணிக்கு எதிராக ஐதராபாதில் விளையாடினார். 2017 நவம்பரில், தனது முதலாவது இரட்டைச் சதத்தை (278) செஃபீல்டு சீல்டு போட்டியில் எடுத்தார். 2023 அக்டோபரில், உலகக்கிண்ணப் போட்டி ஒன்றில் மிக விரைவான சதத்தைப் பதிவு செய்தார். நெதர்லாந்துக்கு எதிராக 40 பந்துகளை எதிர்கொண்டு இந்தச் சாதனையை அடைந்தார்.  
2023 நவம்பரில், உலகக்க்கிண்ணத்தில் அதிவேக இரட்டைச் சதம் அடித்த மூன்றாவது வீரர் என்ற சாதனையையும், பன்னாட்டு ஒருநாள் போட்டிகளில் இரட்டைச் சதம் அடித்த ஒரே ஆத்திரேலியர் என்ற சாதனையையும் படைத்தார்.
# கிளென் மாக்சுவெல்

## இந்தியன் பிரீமியர் லீக்

### 2012

2012 இந்தியன் பிரீமியர் லீக் தொடரில் டெல்லி டேர்டெவில்ஸ் அணிக்காக விளையாடினார். இந்த அணியில் இடம்பெற்றிருந்த டிராவிஸ் பிட் அணியிலிருந்து பின்வாங்கியதனால் இவருக்கு விளையாட வாய்ப்பு கிடைத்தது. அதிரடி மட்டையாளராகவும் , வலது கை புறத்திருப்ப பந்து வீச்சாளராகவும் சிறந்த களதடுப்பாளராகவும் சகலத் துறையராக விளங்கி அணியில் சிறப்பாக செயல்பட்டார்.
# கிளென் மாக்சுவெல்

## இந்தியன் பிரீமியர் லீக்

### 2013

2013 ஆம் ஆண்டின் இந்தியன் பிரீமியர் லீக் போட்டியில் மும்பை இந்தியன்ஸ் அணி இவரை 1 மில்லியன் அமெரிக்க டாலர் மதிப்பில் ஏலத்தில் எடுத்தது.
# கிளென் மாக்சுவெல்

## இந்தியன் பிரீமியர் லீக்

### 2014

இந்தியன் பிரீமியர் லீக் நிருவாகத்தின் கொள்கையின்படி இவர் மும்பை இந்தியன்ஸ் அணியில் இருந்து நீக்கப்பட்டார். பின் இவரை கிங்சு இலெவன் பஞ்சாபு அணி இவரை 6 கோடி ரூபாய் மதிப்பில் இவரை ஏலத்தில் எடுத்தது. 2014 இந்தியன் பிரீமியர் லீக் போட்டித் தொடரின் முதல் போட்டியில் சென்னை சூப்பர் கிங்ஸ் அணிக்கு எதிராக விளையாடினார். இந்தப் போட்டியில் 43 பந்துகளில் 95 ஓட்டங்கள் எடுத்தார். இதில் 15 நான்குகளுக், இரு ஆறுகளும் அடங்கும். இதனால் 206 எனும் இலக்கினை 18.5 ஓவர்களில் எடுத்து வெற்றி பெற உதவினார். பின் இரண்டாவது போட்டியில் ராஜஸ்தான் ராயல்ஸ் அணிக்கு எதிரான போட்டியில் 45 பந்துகளில் 89 ஓட்டங்கள் எடுத்து அணியை வெற்றி பெற உதவினார். மூன்றாவது போட்டியில் சன்ரைசர்ஸ் ஐதராபாத் அணிக்கான மூன்றாவது போட்டியில் 43 பந்துகளில் 95 ஓட்டங்கள் எடுத்தார். இதில் 9 ஆருகளும், ஐந்து நான்குகளும் அடங்கும். அணிஅயை வெற்றிபெறச் செய்து ஆட்ட நாயகன் விருதினைப் பெற்றார். இது இவர் பெறும் மூன்றாவது ஆட்டநாயகன் விருதினைப் பெற்றார். மே 7, 2014 இல் சென்னை சூப்பர் கிங்ஸ் அணிக்கு எதிரான போட்டியில் 38 பந்துகளில் 90 ஓட்டங்கள் எடுத்தார். இதில் ஆறு நான்குகளும், எட்டு ஆறுகளும் அடங்கும்.மேலும் சுரேஷ் ரைனாவின் இலக்கினை வீழ்த்தினார். நான்காவது முறையாக ஆட்ட நாயகன் விருதினைப் பெற்றார். இந்தப் போட்டியில் பஞ்சாப் அணி 231 ஓட்டங்கள் எடுத்தார். இதன்மூலம் இந்தத் தொடரில் அதிக ஓட்டங்கள் எடுத்த அணி எனும் சாதனையைப் படைக்க உதவினார். இந்தத் தொடரில் அதிக ஓட்டங்கள் எடுத்த வீரர்களின் தரவரிசையில் மூன்ராவது இடம் பிடித்தார். இவரின் சராசரி 34.50 ஆகும்.
# கிளென் மாக்சுவெல்

## இந்தியன் பிரீமியர் லீக்

### 2015

2015 இந்தியன் பிரீமியர் லீக் தொடரிலும் கிங்சு இலெவன் பஞ்சாபு அணிக்காக விளையாடினார். ஆனால் இந்தத் தொடரில் இவர் சிறப்பான ஆட்டத்தை வெளிப்படுத்தத் தவறினார். 11 போட்டிகளில் விளையாடி 145 ஓட்டங்கள் மட்டுமே எடுத்தார். அதிகபட்ச ஓட்டம் 43, இவரின் சராசரி 13.18 ஆகும்.
# கிளென் மாக்சுவெல்

## சிறப்பான செயல்பாடுகள்

| **பட்டியல் அ** | 146 | ஹேம்ஷயர் (எதிர்) லன்காஷயர் | ஓல்டு டிரஃபோர்டு துடுப்பாட்ட மைதானம் | 2014 |
| --- | --- | --- | --- | --- |
| **பன்னாட்டு இருபது20** | 145 நாட் அவுட் | ஆத்திரேலியத் துடுப்பாட்ட அணி v இலங்கைத் துடுப்பாட்ட அணி<td>பல்லேகலே பன்னாட்டு துடுப்பாட்ட அரங்கம்</td> | 2016 இவர்களுக்கு ஒரு ஆண் குழந்தை உள்ளது. |  |
# அக்சார் பட்டேல்

**அக்சார் பட்டேல்** (*Axar Rajeshbhai Patel*) பிறப்பு: 20 சனவரி 1994) இந்தியத் துடுப்பாட்ட அணி வீரர் ஆவார். இவர் குசராத்து மாநிலத் துடுப்பாட்ட அணிக்காக பந்துவீசுவதிலும், துடுப்பாட்டத்திலும் விளையாடி வருகிறார். இடக்கைத் துடுப்பாட்ட, மற்றும் இடதுகை மரபுவழா சுழல் பந்துவீச்சாளருமான இவர், இந்தியன் பிரீமியர் லீக்கின் மும்பை இந்தியன்ஸ் அணியில் 2013 ஆம் ஆண்டிலும், பின்னர் கிங்சு இலெவன் பஞ்சாபு அணியில் 2014 ஆம் ஆண்டிலும் விளையாடினார். தனது முதலாவது ஒருநாள் போட்டியை 2014 சூன் 15 வங்காளதேச அணிக்கு எதிராக விளையாடினார்.  
ஆத்திரேலியாவிலும், நியூசிலாந்திலும் நடைபெற்ற 2015 உலகக்கிண்ணப் போட்டிகளில் இந்தியத் துடுப்பாட்ட அணியில் இவர் விளையாடினார்.
# அக்சார் பட்டேல்

## இந்தியன் பிரீமியர் லீக்

2013 ஆம் ஆண்டில் மும்பை இந்தியன்ஸ் அணி நிர்வாகம் இவரை ஏலத்தில் எடுத்தது. பின் 2014 ஆம் ஆண்டின் இந்தியன் பிரீமியர் லீக் தொடரில் கிங்சு லெவன் பஞ்சாபு அணிக்காக விளையாடினார். இந்தத் தொடரில் சிறப்பாக விளையாடிய இவர் 17 இலக்குகளைக் கைப்பற்றினார். பின் 2014 ஆம் ஆண்டின் சிறந்த விளையாட்டு வீரர் (எமெர்ஜிங் பிளேயர் ஆஃப் தெ சீரிஸ்) விருது பெற்றார். 2014 ஆம் ஆண்டில் சிறப்பாக விளையாடியதன் மூலம் 2015 ஆம் ஆண்டிலும் இந்தியன் பிரீமியர் லீக் தொடரிலும் இவரை அணி நிர்வாகம் இவரை தக்கவைத்தது. 2015 ஆம் ஆண்டில் பந்துவீச்சு மட்டுமின்றி மட்டையாளராகவும் சிறப்பாகப் பங்களித்தார். இந்தத் தொடரில் 206 ஓட்டங்கள் எடுத்தார். மே 1, 2016 இல் ராஜ்கோட்டில் நடைபெற்ற குஜராத் லயன்சு அணிக்கு எதிரான போட்டியின் போது 5 பந்துகளில் 4 இலக்குகளைக் கைப்பற்றினார். இதில் ஹேட்ரிக் இலக்குகளும் அடங்கும். 2016 இந்தியன் பிரீமியர் லீக் தொடரின் முதல் *ஹேட்ரிக்* இதுவாகும். இதன்மூலம் தரவரிசைப் பட்டியலில் முதலிடத்தில் இருந்த குஜராத் லயன்சு அணிக்கு எதிராக 23 ஓட்டங்கள் வித்தியாசத்தில் வெற்றி பெற்றது.
# அக்சார் பட்டேல்

## சர்வதேச போட்டிகள்

2014 ஆம் ஆண்டில் கிங்சு இலெவன் பஞ்சாபு அணிக்காக சிறப்பாக விளையாடியதன் மூலம் வங்காளதேசத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவருக்கு இடம் கிடைத்தது. சேர்-இ-பங்களா துடுப்பாட்ட அரங்கத்தில் நடைபெற்ற போட்டியில் அறிமுகமானார். இந்தப் போட்டியில் 59 ஓட்டங்கள் விட்டுக்கொடுத்து 1 இலக்குகளைக் கைப்பற்றினார்.  
பின் மேற்கிந்தியத் தீவுகள் துடுப்பாட்ட அணிக்கு எதிரான ஐந்து போட்டிகள் கொண்ட ஒருநாள் பன்னாட்டுத் துடுப்பாட்டப் போட்டித் தொடரில் நான்காவது போட்டியில் 10 ஓவர்கள் வீசி 26 ஒட்டங்கள் மட்டுமே விட்டுக் கொடுத்து 2 இலக்குகளைக் கைப்பற்றினார். ஆத்திரேலியாவிலும், நியூசிலாந்திலும் நடைபெற்ற2015 துடுப்பாட்ட உலகக்கிண்ணத் தொடரில் இந்தியத் துடுப்பாட்ட அணியில் இவர் விளையாடினார்.  
சூலை 17, 2015 இல் சிம்பாப்வே துடுப்பாட்ட அணிக்கு எதிரான பன்னாட்டு இருபது20 ஓவர் போட்டியில் இவர் அறிமுகமானார். சிம்பாப்வே அணிக்கு எதிராக 3 இலக்குகள் எடுத்ததன் மூலம் சூன் 20, 2016 இல் பன்னாட்டுத் துடுப்பாட்ட அவையின் சிறந்த ஒருநாள் பன்னாட்டுத் துடுப்பாட்ட பந்துவீச்சாளர்களுக்கான தரவரிசையில் முதலிடம் பிடித்தார்.
# அக்சார் பட்டேல்

## ஆட்டநாயகன் விருது

| - | 1 | இந்தியா எதிர் சிம்பாப்வே | 2015 | மட்டையாடவில்லை ; 4-0-17-3 | 54 ஓட்டங்க'ள் வித்தியாசத்தில் வெற்றி பெற்றது. | } |
| --- | --- | --- | --- | --- | --- | --- |
# அக்சார் பட்டேல்

## தனிப்பட்ட வாழ்க்கை

இந்தியாவின் குசராத்து மாநிலத்தில் பிறந்த அக்சார் பட்டேல் தர்ம்சிங் தேசாய் பல்கலைக்கழகத்தில் பொறியியல் படிக்கிறார்.
# அக்சார் பட்டேல்

## விருதுகள்

2014 ஆம் ஆண்டின் சிறந்த 19 வயதிற்கு உட்பட்டோருக்கான இந்தியத் துடுப்பாட்டக் கட்டுப்பாடு வாரியத்தின் விருதினைப் பெற்றார். 2014 ஆம் ஆண்டின் சிறந்த விளையாட்டு வீரர் எமெர்ஜிங் பிளேயர் ஆஃப் தெ சீரிஸ் விருது பெற்றார்.
# மூன்றாம் கோவிந்தன்

**மூன்றாம் கோவிந்தன்** (793-814 ), என்பவன் ஒரு புகழ்பெற்ற இராஷ்டிரகூடப் பேரரசனாவான். இவனது தந்தை துருவன் தரவர்சன் ஆவான். இவனது படைகள் தெற்கே கன்னியாகுமரியில் இருந்து, வடக்கே கன்னோசி வரையிலும் கிழக்கே வாரனாசி முதல் மேற்கில் பரூச் வரையிலும் வெற்றிகளை குவித்தது. இவனது பட்டப்பெயர்கள் பிரபுதவர்சன், ஜகதுங்கன், அனுபமா, கீர்தி நாராயணன், பிரீத்தி வல்லபன், சிறீவல்லபன், விமலாதித்தன், அதிசயதவளா மற்றும் திரிபுவனதவளா. ஆகும் இத்தகவல் கி.பி.804 காலகட்டத்தைச்சேர்ந்த சோமேஷ்வரர் கோயில், பெங்களூர் கல்வெட்டின் மூலம் தெரியவருகிறது. இக்கல்வெட்டை வெட்டுவித்த *கவுந்தபீ* இவனது பட்டத்தரசி என்று அறியப்படுகிறது.
# மூன்றாம் கோவிந்தன்

## அரியணையில்

மூன்றாம் கோவிந்தன் பேரரசரசனான பின் இவனது குடும்பத்தினரின் எதிர்ப்பைச் சமாளிக்க நேர்ந்தது. இவனுடைய அண்ணன் கம்பராசா (இவன் ஸ்தம்பா என்றும் அழைக்கப்பட்டான்) பன்னிரண்டு தலைவர்களை தனது அணியில் சேர்த்துக் கொண்டு கோவிந்தனுக்கு எதிராக போர்புரிந்தன் என நவசாரி பதிவுகள் குறிப்பிடுகின்றன. சிஸ்வயி மற்றும் சஞ்சன் போன்ற பதிவுகள் கோவிந்தனின் மற்றொரு சகோதரனான இந்திரன் கோவிந்தனுக்கு ஆதரவாக இருந்து அண்ணன் கம்பராசாவின் கூட்டுப் படைகளுக்கு எதிராக வெற்றிபெற்றதாகக் கூறுகிறது. மேலைக்கங்க மன்னன் இரண்டாம் சிவமாறன் கம்பராசாவின் அணியில் இருந்து மூன்றாம் கோவிந்தனை எதிர்த்தான் ஆனால், போரில் தோல்வியுற்றுக் கைதியான பிறகு சிவமாறனைக் கோவிந்தன் மன்னித்து கங்க நாட்டை ஆட்சி செய்ய அனுமதித்தான்.